ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ሑመራ ሰላማውያን ሰባት ከምዝተቐትሉ፡ ናብ ሱዳን ዝሰገረ ዶክተር ምስክርነቱ ይህብ 5 ታሕሳስ 2020 ምንጪ ስእሊ, EDUARDO SOTERAS መግለጺ ስእሊ, ኣብ ሑመራ ብዝነበረ ደብዳብ ከበድቲ ብረት ምስ ኣዲኣ ቆሲላ ሕክምና ዝረኸበት ጓል ኣንስተይቲ ቅድሚ ሓደ ወርሒ፡ ኣብ ትግራይ ኲናት ካብ ዝውላዕ ኣትሒዙ ብዙሓት ሰባት ቤት ንብረቶም ገዲፎም ተሰዲዶም እዮም። ዛጊድ፡ ኣስታት 50 ሽሕ ሰባት ዶብ ሰጊሮም ናብ ጎረቤት ሃገር ሱዳን ተሰዲዶም እዮም። ካልኦት ብዙሓት ድማ፡ ኣብ ውሽጢ ትግራይ ከም ዝተመዛበሉ ይግለጽ። ካብቶም ኲናት ምስጀመረ ናብ ሱዳን ዝሰገሩ ሰባት ሓደ፡ ዶክተር ቴድሮስ ተፈራ እዩ። ዶክተር ቴድሮስ፡ ኣብ ከተማ ሑመራ ኣብ ዝርከብ ሆስፒታል ዝሰርሕ ዝነበረ ሓኪም እዩ። ብኣቆጻጽራ ኣውሮጳውያን 08 ሕዳር 2020፡ ኣብ’ታ ከተማ መጥቃዕቲ ክኽፈት ከሎ ኣብኡ ነይሩ። “ፈለማ፡ ብምብራቓውን ሰሜናውን ሸነኽ ናይ’ታ ከተማ ደብዳብ ከቢድ ብረት ጀሚሩ። እቲ ደብዳብ ንምሉእ ክፋል እታ ከተማ ዒላማ እናገበረ ቀጺሉ” ይብል። ሓይልታት ትግራይ "ነፋሪት ውግእ ወቒዖም ከምዘውደቑ" ኣፍሊጦም "የለን ዘይፈልጡ ቘልዑ ሒዝና ንጠሚ ኣለና” ናብ ሱዳን ዝሰገሩ ኢትዮጵያውያን ስደተኛታት ቢቢሲ ሃርድ-ቶክ - ምስ ኣኽባሪ ሕጊ ኢትዮጵያ ጊዴዎን ጢሞቴዎስ ድሕሪ’ዚ ኸኣ፡ ሰባት ከም ዝሞቱን ከም ዝቖሰሉን ይዛረብ። “ኣብ ዝተፈላለየ ኣካላቶም ዝተወግኡ ሰባትን፡ ሬሳታትን ክንቅበል ጀሚርና” ይብል እቲ ዶክተር። “ኣብ’ቲ ናይ መጀመርያ መዓልቲ ኣስታት 15 ዝሞቱን 75 ድማ ዝቖሰሉን ሰላማውያን ሰባት ተቐቢልና” ክብል ንቢቢሲ ተዛሪቡ። እቲ ደብዳብ ከቢድ ብረት፡ ኣብ’ቲ ፈላማይ መዓልቲ ምሉእ ድሕሪ ቀትሪ ከምዝቐጸለን፡ ብጽባሒትኡ ድማ ንጉሆ መሊሱ ከምዝጀመረን ይገልጽ። ኣብ’ቲ ካልኣይ መዓልቲ፡ ተወሰኽቲ ዝቖሰሉን ሾመንተ ድማ ዝሞቱን ሰባት ኣብ ሕክምና ከም ዝተቐበሉ ወሲኹ ተዛሪቡ። ድሕሪ’ዚ ግን ነቶም ተሓከምቲ ኾነ ንባዕሎም ኣብ’ቲ ቦታ ምጽናሕ ውሑስ ከም ዘይኮነ ከም ዝተረድኡን፡ “ክንወጽእ ኣለና” ኢሎም ከም ዝወሰኑን ይገልጽ። “ነቶም ዝቖሰሉ ተሓከምቲ ኣብ ናይ ሕርሻ መኪና ጽዒንና፡ ካብ ሑመራ 30 ኪሎሜትር ርሒቓ ናብ እትርከብ ቦታ [ኣደባይ] ኣቲና። ኣብ’ቲ ቦታ ደብዳብ ከቢድ ብረት እኳ እንተዘይነበረ፡ ውግእ ግን ይቕጽል ነይሩ። ድሕሪ ክልተ መዓልታት ግን፡ እቲ ውግእ እናሓየለ ናብ’ቲ ንሕና ዝነበርናሉ ክሊኒክ’ውን እናተጸገዐ ከይዱ። ድሕሪ’ዚ ንተሓከምትና ብመኪና ጽዒንና ዝሓሸ ውሑስ ናብ ዝኾነ ክፋላት ትግራይ ክነግዕዞም ነይሩና” ኢሉ። ድሕሪ’ዚ፡ ንባዕሎም ከድሕኑ ድማ፡ ብእግሮም ናብ በረኻ ከምዝሃደሙን ካብኡ ድማ ናብ ሱዳን ሓምዳይት ከም ዝኣተዉን የዘንቱ። ብዛዕባ’ቲ ኣብ ሑመራ ዝነበረ ደብዳብ ከቢድ ብረት ክዛረብ እንከሎ ድማ “ዘይተወቕዐ ክፋል ናይ’ታ ከተማ የለን። ዕዳጋ፣ ኣብ ጥቓ እቲ መስጊድ ዝነበረ ቤተክርስትያን፡ መረባ ናይ’ቲ ሆስፒታል’ውን ተወቒዑ እዩ። ከቢድ ደብዳብ እዩ ነይሩ” ኢሉ። መንግስቲ ኢትዮጵያ ግን፡ ኣብ ሓፈሻዊ ከይዲ ኲናት፡ ሰላማዊ ቦታታት ዒላማ ከም ዘይተገበሩ እዩ ዝገልጽ። ቀዳማይ ሚኒስተር ኣብዪ ኣሕመድ’ውን ብሰኑይ ኣብ ባይቶ ኢትዮጵያ ቀሪቡ ክዛረብ እንከሎ “ዋላ ሓደ ሰላማዊ ሰብ ኣይሞተን” ክብል እዩ ተዛሪቡ። ዶክተር ቴድሮስ ግን “እቶም እንሕክሞም ዝነበርና ሰላማውያን ሰባት እዮም። ደቂኣንስትዮ፣ ዓበይቲ ኣደታት፣ ከምኡ ድማ ኣናእሽቱ ተባዕትዮ’ውን ተጠቒዖም እዮም” ኢሉ። እቲ ደብዳብ ከቢድ ብረት፡ ኣብ ከተማ ሑመራ ብወገን ሰሜንን ምብራቕን ከም ዝጀመረ ዘብርህ ዶክተር ቴድሮስ፡ ብወገን ሰሜን ድማ፡ ኣብ ሓጺር ርሕቐት ዶብ ኤርትራ ከም ዘሎ ብምግላጽ፡ ብሰሜን ካብ መሬት ኤርትራ ይትኮስ ምንባሩ ብወገን ምብራቕ ድማ ሓይልታት ኢትዮጵያ የጥቅዑ ምንባሮም ንቢቢሲ ተዛሪቡ። ሓይልታት ትግራይ፡ ኣብ’ዚ ኲናት መንግስቲ ኤርትራ ኢዱ ሓዊሱ እዩ ክብሉ ብተደጋጋሚ ከሲሶም እዮም። መንግስታት ኢትዮጵያን ኤርትራን ግን ነዚ ክሲ ይነጽግዎ። ተዛማዲ ትሕዝቶ ትግራይ፡ ቀይሕ መስቀል ኣብ ኵናት ንዝተጎድኡ ንምሕጋዝ ይጽዕር ከምዘሎ ገሊፁ1 ታሕሳስ 2020 ቅልውላው ትግራይ፡ ሓይልታት ትግራይ "ቃልሶም ይቕጽሉ ከምዘለዉ" መራሕቲ ትግራይ ኣፍሊጦም1 ታሕሳስ 2020 ካብ ትግራይ ናብ ሱዳን ዝሰገሩ ስደተኛታት ‘መናእሰይ ተባዕትዮ ጥራይ’ ድዮም?2 ታሕሳስ 2020 ኣብ መቐለ ዝርከብ ሆስፒታል ዓይደር ‘ብሕጽረት ቀረባት ቁሱላት ክሕክም ተጸጊሙ’30 ሕዳር 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
